गूगल पर उपलब्ध जानकारी के अनुसार कांग्रेस को 2012 में 28 सीटें मिली थीं जिनमें 13 सीटों का नुकसान हो सकता है। राज्‍य में बहुमत के लिए 202 सीटों की जरूरत है। मुख्यमंत्री अखिलेश यादव का जिक्र करते हुए सर्वेक्षण में कहा गया है कि 39 फीसदी मतदाताओं ने उनके प्रदर्शन को खराब या बहुत खराब बताया है जबकि 33 फीसदी ने उनके कार्य को औसत बताया है। लेकिन 28 फीसदी मतदाताओं का कहना है कि उनका काम बढ़‍िया या बहुत अच्छा रहा है जिसका मतलब है कि इस मामले में सत्ता विरोधी लहर नहीं होगी। सत्‍तारूढ़ समाजवादी पार्टी को करीब 150 सीटों का नुकसान हो सकता है और इसका फायदा बीजेपी और बीएसपी को समान तौर पर मिल सकता है। सर्वेक्षण में दावा किया गया है कि 403 सदस्‍यों वाली यूपी विधानसभा में बीएसपी के वर्तमान 80 सीटों में 89 और सीटें जुड़ सकती हैं वहीं बीजेपी की 47 सीटों में 88 सीटें और जुड़ने की संभावना है।